Anykščių rajono taryba 1990–1995 m.

Anykščių rajono taryba – Anykščių rajono savivaldybės atstovaujamoji institucija, išrinkta 1990 m. kovo 24 d. Pilnas pavadinimas – Anykščių rajono Liaudies deputatų taryba, nuo 1990 m. balandžio mėn. Anykščių rajono taryba.

 Teisinis pagrindas 

Vietos savivaldos pagrindų įstatymu, priimtu 1990 m. vasario 12 d., savivaldybės suskirstytos į žemesniosios pakopos savivaldybes – apylinkės, gyvenvietės (valsčiai), rajono (apskrities) miestai ir aukštesniosios pakopos savivaldybes – rajonai, apskritys, respublikos miestai. Anykščių rajonui priskirtas aukštesniosios pakopos savivaldybės statusas. Savivaldybių teises kiek suvaržė 1993 m. spalio 12 d. Seimo priimtos įstatymo pataisos.

Rinkimai, vadovaujantis Lietuvos TRS Aukščiausiosios Tarybos 1989 m. gruodžio 7 d. priimtu „Lietuvos Tarybų Socialistinės Respublikos Vietinių liaudies deputatų tarybų rinkimų įstatymu“ vyko pagal mažoritarinę sistemą. Kandidatus kelti galėjo renkamos tarybos teritorijoje esančių visuomeninių, politinių organizacijų, visuomeninių judėjimų rajonų ir miestų organai, taip pat ne mažiau, kaip 50 darbo ar gyvenamosios vietos piliečių susirinkimas. Tai buvo pirmieji laisvi ir demokratiški rinkimai po 1925 m. savivaldybių tarybų rinkimų.

 Tarybos nariai Anykščių Taryba 1990-1995 m. 

 Juozas Acus, Dabužių kolūkio pirmininkas
 Vytautas Balčiūnas, A. Baranausko ir A. Vienuolio-Žukausko memorialinio muziejaus direktorius
 Vytautas Bernatavičius, Anykščių vėlimo fabriko „Spartakas“ vyriausiasis mechanikas
 Kęstutis Bilbokas, Anykščių miškų ūkio vyriausiasis miškininkas
 Rimantas Bilinskas, „Aukštakalnio“ kolūkio vyriausiasis inžinierius– statybininkas
 Romualdas Čereška, „Gintaro“ kolūkio pirmininkas
 Juozas Dailydė*, LKP Anykščių rajono komiteto pirmasis sekretorius
 Gediminas Dambrava*, Anykščių rajono centrinės ligoninės gydytojas chirurgas
 Elena Dedelienė*, Kurklių apylinkės viršaitė
 Janė Dilienė, Raguvėlės kolūkio pirmininkė
 Valentinas Dilys,	Anykščių melioracijos statybos montavimo valdybos vyriausiasis inžinierius
 Arvydas Dulevičius, statybininkas
 Danutė Ezelskienė, Debeikių kolūkio zootechnikė
 Kazimieras Algimantas Gokas, Elmininkų bandymų stoties eksperimentinio ūkio vyriausiasis inžinierius–mechanikas
 Antanas Gražys, Kilnojamosios mechanizuotos kolonos vyriausiasis inžinierius
 Robertas Grižas, Staškūniškio kolūkio vyriausiasis agronomas
 Aloyzas Gudelis, Andrioniškio kolūkio pirmininkas
 Vitalius Kalenda, Svėdasų apylinkės Vykdomojo komiteto pirmininkas
 Arūnas Kiaušas, Svėdasų kolūkio vyriausiasis inžinierius–statybininkas
 Tautvydas Kontrimavičius, laikraščio „Kolektyvinis darbas“ redaktorius
 Edmundas Laurinavičius, Anykščių rajono invalidų draugijos valdybos pirmininkas
 Valentinas Linkevičius, Katlėrių kolūkio pirmininkas
 Augustinas Mindaugas Lisauskas, Maleišių kolūkio pirmininkas
 Alfonsas Platkevičius, Surdegio kolūkio pirmininkas
 Vygandas Račkaitis, rašytojas, vertėjas
 Gintaras Rastenis, Anykščių rajono centrinės ligoninės gydytojas
 Raimundas Razmislavičius,	Anykščių Vidaus reikalų skyriaus Valstybinės autoinspekcijos poskyrio viršininkas
 Arnolfas Gustavas Reisas,	Anykščių maisto pramonės kombinato įrengimų ir medžiagų komplektavimo inžinierius
 Aloyzas Rimkus, „Puntuko“ kolūkio pirmininkas
 Liudvikas Sabaliauskas, Jakšiškio tarybinio ūkio direktorius
 Antanas Sirgedas, Aulelių kolūkio pirmininkas
 Albinas Stukas, „Už taiką“ kolūkio pirmininkas
 Eimutis Stukas*, Vaidlonių kolūkio pirmininkas
 Stanislovas Šinkūnas, Traupio kolūkio pirmininkas
 Alfonsas Tarolis,	„Atžalyno“ kolūkio radiotechnikas
 Antanas Ungurys, Skiemonių kolūkio pirmininkas
 Kęstutis Ungurys, „Nevėžio“ kolūkio primininkas
 Virmantas Velikonis, Elmininkų bandymų stoties eksperimentinio ūkio direktorius
 Gintaras Vilčinskas, Svirnų kolūkio pirmininkas
 Audrius Vingrys,	Lietuvos Persitvarkymo Sąjūdžio Anykščių tarybos atsakingasis sekretorius
 Vitas Mykolas Zaikauskas*, Viešintų kolūkio pirmininko pavaduotojas gamybai
 Vytautas Zlatkus,	Troškūnų rajoninės ligoninės medicinos felčeris
 Juozas Žąsinas, „Anykščių šilelio“ kolūkio pirmininko pavaduotojas
 Antanas Žemaitis,	Anykščių 3-osios vidurinės mokyklos direktorius
 Jokūbas Kęstutis Žigas, „Švyturio“ kolūkio pirmininkas
 Gindra Žukauskienė,	Ažuožerių sodininkystės kolūkio pirmininko pavaduotoja

* – buvo išrinkti 1990 m. pavasarį per pakartotinius rinkimus keliose apygardose.

 Šaltiniai 

 Nuorodos 
Oficiali svetainė 

1990 
Kategorija:1990 m. Lietuvos savivaldybių tarybų rinkimai